Alsónyék Község Önkormányzata Képviselő-testületének .../.... (...) önkormányzati rendelete
a Bátaszéki Közös Önkormányzati Hivatal köztisztviselői 2025. évi illetményalapjának és illetménykiegészítésének megállapításáról
[1] Jelen rendeleti szabályozás célja, hogy a helyi önkormányzat képviselő-testülete 2025. évben - az önkormányzat saját forrásai terhére - Magyarország 2025. évi központi költségvetéséről szóló 2024. évi XC. törvény 64. § (1) bekezdésben meghatározottnál magasabb összegben állapítsa meg a közös önkormányzati hivatalnál foglalkoztatott köztisztviselők vonatkozásában az illetményalapot, valamint a közszolgálati tisztviselőkről szóló 2011. évi CXCIX. törvény 234. § (3)-(4) bekezdései alapján a felsőfokú és az érettségi végzettségű köztisztviselők részére illetménykiegészítést állapítson meg a tárgyévre.
[2] Alsónyék Község Önkormányzatának Képviselő-testülete a Magyarország 2025. évi központi költségvetéséről szóló 2024. évi XC. törvény 64. § (5) bekezdésében és a közszolgálati tisztviselőkről szóló 2011. évi CXCIX. törvény 234. § (3) és (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
Alsónyék Község Önkormányzatának Képviselő-testülete (továbbiakban: képviselő- testület) a Bátaszéki Közös Önkormányzati Hivatalnál foglalkoztatott köztisztviselők illetményalapját 2025. évben 50.000.- forint összegben állapítja meg.
2. §
A képviselő-testület az érettségi végzettségű köztisztviselői részére 2025. évben az alapilletményük 20 (húsz) %-ának megfelelő mértékű havi illetménykiegészítést állapít meg.
3. §
A képviselő-testület a Bátaszéki Közös Önkormányzati Hivatalnál foglalkoztatott felsőfokú iskolai végzettségű köztisztviselők részére 2025. évben az alapilletményük 30 (harminc) %-ának megfelelő mértékű havi illetménykiegészítést állapít meg.
4. §
E rendelet rendelkezéseit 2025. január 1. napjától kell alkalmazni.
5. §
Ez a rendelet a kihirdetését követő napon lép hatályba, és 2026. január 1-jén hatályát veszti.

Általános indokolás
A rendelet tervezet elfogadásával – a korábbi évekhez hasonlóan - a helyi önkormányzat képviselő-testülete Magyarország 2025. évi központi költségvetéséről szóló 2024. évi XC. törvény (a továbbiakban: 2025. évi központi költségvetési törvény) 64. § (5) bekezdése szerint, 2025. évben - az önkormányzat saját forrásai terhére - a közös önkormányzati hivatalnál foglalkoztatott köztisztviselők vonatkozásában a 2025. évi központi költségvetési törvény 64. § (1) bekezdésben meghatározottnál magasabb összegben állapítja meg az illetményalapot. Továbbá a közszolgálati tisztviselőkről szóló 2011. évi CXCIX. törvény 234. § (3)-(4) bekezdései alapján - tekintettel arra, hogy a közös önkormányzati hivatalt létrehozó és fenntartó települések egyike város - a képviselő-testület a felsőfokú és az érettségi végzettségű köztisztviselők részére illetménykiegészítést állapít meg a tárgyévre.
Részletes indokolás
Az 1. §-hoz 
A Közös Hivatal köztisztviselői 2025. évi illetményalapjának összegét határozza meg.
A 2. §-hoz 
2025. évben az érettségi végzettségű köztisztviselők részére 20 %-os illetménykiegészítés megállapításáról rendelkezik.
A 3. §-hoz 
2025. évben a felsőfokú iskolai végzettségű köztisztviselők részére 30 %-os illetménykiegészítés megállapításáról rendelkezik.
A 4. §-hoz 
[bookmark: _GoBack]A rendelet alkalmazására vonatkozó rendelkezést tartalmaz.
Az 5. §-hoz 
Hatályba léptető és hatályon kívül helyező rendelkezést tartalmaz.

